ශ්‍රී ලාංකික ශ්‍රමිකයන් වෙනුවෙන් පළමු වරට පවත්වන ජාත්‍යන්තර සමුළුව ජෝර්දානයේ අම්මාන් නුවර දී ආරම්භ වෙයි.විදේශ රැකියා සඳහා මෙරට ශ්‍රමිකයන් ලබා ගන්නා රටවල ශ්‍රී ලංකා තානාපතිවරු, කම්කරු ලේකම්වරු, හා සුබ සාධන නිලධාරීන්ගේ සහභාගිත්වයෙන් පැවැත්වෙන මේ සමුළුව අම්මාන් නුවර “ලා මෙරිඩියන්” හෝටලයේ දී ඊයේ (13) ආරම්භ කෙරුණු අතර එය හෙට (15) නිමාවට පත්වෙයි.මේ අතර එම සමුළුව සඳහා ජාත්‍යන්තර සංවිධාන නියෝජනය කරමින් ජාත්‍යන්තර කම්කරු සංවිධානය, ජාත්‍යන්තර සංක්‍රමණිකයන්ගේ සංවිධානයේ නියෝජිතයන් ද සහභාගි වන බව ශ්‍රී ලංකා විදේශ සේවා නියුක්ති කාර්යාංශය පවසයි.ශ්‍රමිකයන්ට බලපාන ජාත්‍යන්තර නීති හා ප්‍රඥප්ති, විදේශයන්හි සේවය කරන ශ්‍රී ලංකා ශ්‍රමිකයන්ට බලපාන වෘත්තිමය ගැටලු, රැකියා ස්ථාන පිළිබඳ ගැටලු, වැටුප් සම්බන්ධ ගැටලු හා ආරක්ෂණය, සුබ සාධනය, විදේශ රැකියාවේ දී ගත යුතු ක්‍රියාමාර්ග ආදිය පිළිබඳව මෙහි දී විශේෂ අවධානය යොමු කරන බව පෙන්වා දෙන එම කාර්යාංශය එම ගැටලු හඳුනා ගනිමින් ඒවාට ඵලදායී විසඳුම් නිර්දේශ කිරීම ද මෙහි අරමුණ බව කියා සිටී.ලෝකයේ රටවල් 20 ක තානාපතිවරුන් මේ අවස්ථාවට සහභාගි වන අතර විදේශ රැකියා ප්‍රවර්ධන හා සුබ සාධන ඇමැති ඩිලාන් පෙරේරා මහතා ප්‍රධාන ආරාධිතයා වශයෙන් සහභාගි වෙයි.ඊට අමතරව විදේශ කටයුතු අමාත්‍යාංශයේ ලේකම් කරුණාතිලක අමුණුගම, විදේශ රැකියා ප්‍රවර්ධන හා සුබ සාධන අමාත්‍යාංශයේ ලේකම් නිශ්ශංක එන්.